Мигел Ернандес
Ти хвърли ми лимон горчив…

Превод от испански: Ралица Маркова, 2008

chitanka.info

Ти хвърли ми лимон горчив,

с ръка тъй топла и невинна,

че целия го съхрани —

горчивия му вкус опитах.

Пробудена от сладък сън,

кръвта ми кипна в треска страстна —

усетих в тоя удар жълт

гръд островърха и корава.

Но щом погледнах те, съзрях

усмивката ти тъй далечна

на мойта страст неутолима;

отново в мен кръвта заспа,

гръдта златиста и гореща

просветна в болка с хлад пронизващ.

(Из стихосбирката „Светкавица непрестанна“, 1936)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.